Zenoa

Zenoa er en slekt av biller med larver som lever i død ved. De kan særlig kjennes på hannenes antenner, der hvert ledd har en lang sideutvekst, og antennen derfor blir buskete.

Utseende 
En middelsstor (18–25 millimeter), avlang, blank, mørkt brunrødlig bille. Begge kjønn har kraftige, sagtakkede antenner, de er lengre hos hannen enn hos hunnen. Hodet er rundet med ganske store fasettøyne. Pronotum er klokkeformet, dekkvingene nokså lange og jevnbrede, med en litt læraktig overflate. Oversiden er uten påfallende hår. Larvene er sylindriske, glatte og blanke, gulrødlige.

Levevis 
I motsetning til de fleste andre medlemmene i gruppen mudderbiller (Dryopoidea) (hvis det nå er der callirhipidene hører hjemme) er disse billene ikke knyttet til vann. Larvene utvikler seg i gamle, råtne trestokker som er sterkt angrepet av sopp (hvitråte). De voksne billene kommer gjerne til lys, og lever trolig ganske kort tid.

Utbredelse 
Slekten er utbredt i det østlige USA, fra New Jersey og Nebraska i nord til Florida i sørøst og Texas i sørvest.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea) (usikker plassering)
 Familien Callirhipidae van Emden, 1924
 Slekten Zenoa Say, 1835  – Amerika
 Zenoa picea (Palisot de Beauvois, 1805)

Eksterne lenker 
 bugguide.net - bildedatabase over nordamerikanske insekter 
Zenoa sp., larve: 
 

Callirhipidae
Biller formelt beskrevet i 1805
Dyr formelt beskrevet av Thomas Say
Dyr formelt beskrevet av Ambroise Marie François Joseph Palisot de Beauvois